Pasgebore babadogtertjie uit drein gered | Maroela Media
Pasgebore babadogtertjie uit drein gered
Foto: Dynamic Emergency Medical Services
Paramedici van Oos-Londen in die Oos-Kaap moes Donderdagoggend 45 minute lank spook om 'n pasgebore babadogtertjie uit 'n drein te red.
Dynamic Emergency Medical Services (Dems) is omstreeks 07:00 na die kantoor van Hartwig & Henderson in Quigney ontbied, nadat personeel op die baba afgekom het. Sy is in 'n plastieksak in die drein gestort.
"Een van die werkers het die baba uit die sak gehaal, en haar in 'n baadjie toegedraai en warm gehou," skryf Dems op sy Facebook-blad.
"Toe paramedici by die toneel opgedaag het, het die babatjie abnormaal asemgehaal en haar pols het kort daarna gestop. Beamptes het vir 45 minute lank noodhulp op die baba toegepas totdat haar pols teruggekeer het."
Die baba is na die Life St Dominic's-hospitaal geneem waar sy gestabiliseer is, waarna sy na die neonatale eenheid in die Frere-hospitaal oorgeplaas is vir verdere behandeling en waarneming.
Opvolg: Babadogtertjie sterf na sy uit drein gered word
baba gered Oos-Kaap Oos-Londen
Man sterf toe hy in brug vasry
Ek hoop dat die ma wat hierdie baba net so in 'n plastieksak gedruk en in 'n drein afgesmyt het asof dit 'n stukkie vuilgoed was, opgespoor sal word. Ek bid dat geregtigheid in so 'n mate sal geskied dat hierdie ma nooit weer die voorreg sal kan hê om die sonskyn te sien op kom nie, sluit haar toe in 'n donker, yskoue sel, want dis wat sy verdien. Mag die Hemelse Vader hierdie kleintjie genadig wees deur hom aan liefdevolle ouers toe te vertrou wat hom/haar al die liefde, lag en lojaliteit in die lewe sal skenk. En… Lees meer »